31999L0040
L 124/11
JURNALUL OFÍCIAL AL UNIUNII EUROPENE
DIRECTIVA 1999/40/CE A COMISIEI
din 6 mai 1999
de adaptare la progresul tehnic a Directivei 76/622/CEE a Consiliului cu privire la dispozitivele de protecție în cazul răsturnării tractoarelor agricole sau forestiere pe roți (probe statice)
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 74/150/CEE a Consiliului din 4 martie 1974 de armonizare a legislațiilor statelor membre cu privire la omologarea de tip a tractoarelor agricole sau forestiere pe roți (1), astfel cum a fost modificată ultima dată prin Directiva 97/54/CE a Parlamentului European și a Consiliului (2), în special articolul 11,
având în vedere Directiva 79/622/CEE a Consiliului din 25 iunie 1979 de armonizare a legislațiilor statelor membre cu privire la dispozitivele de protecție în cazul răsturnării tractoarelor agricole sau forestiere pe roți (probe statice) (3), astfel cum a fost modificată ultima dată prin Directiva 88/413/CEE (4), în special articolul 11,
(1)
întrucât, pentru creșterea securității, în momentul de față este necesar să se precizeze modalitățile de testare a dispozitivelor de protecție în cazul răsturnării tractoarelor agricole sau forestiere pe roți, ținând seama de diversitatea echipamentelor;
(2)
întrucât este necesară armonizarea modalităților de testare a acestor dispozitive în conformitate cu modalităților stabilite în codul 4 al Organizației de Cooperare si Dezvoltare Economică (OCDE) privind testările oficiale ale structurilor de protecție a tractoarelor agricole (probe statice);
(3)
întrucât dispozițiile prezentei directive sunt conforme cu avizul Comitetului pentru adaptarea la progresul tehnic instituit la articolul 12 din Directiva 74/150/CEE,
ADOPTĂ PREZENTA DECIZIE:
Articolul 1
Anexele II și III la Directiva 79/622/CEE se modifică în conformitate cu textul din anexă.
Articolul 2
(1) Începând cu 1 iulie 2000, statele membre nu pot:
-
să refuze, pentru un tip de tractor, omologarea CE sau națională de tip sau eliberarea documentului prevăzut la articolul 10 alineatul (1) a treia liniuță din Directiva 74/150/CEE;
-
să interzică prima punere în circulație a tractoarelor,
în cazul în care tractoarele respective corespund prevederilor Directivei 79/622/CEE, modificată de prezenta directivă.
(2) Începând cu 1 ianuarie 2001 statele membre:
-
nu mai pot elibera documentul prevăzut la articolul 10 alineatul (1) a treia liniuță din Directiva 74/150/CEE pentru un tip de tractor, în cazul în care acesta nu corespunde prevederilor din Directiva 79/622/CEE, modificată de prezenta directivă;
-
pot refuza omologarea națională a unui tip de tractor în cazul în care acesta nu corespunde prevederilor din Directiva 79/622/CEE, modificată de prezenta directivă.
Articolul 3
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 2000. Statele membre informează de îndată Comisia cu privire la aceasta.
Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
Articolul 4
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Articolul 5
Prezenta directivă se adresează statelor membre.
Adoptată la Bruxelles, 6 mai 1999.